EL
C 63/36
Επίσημη Εφημερίδα της Ευρωπαϊκής Ένωσης
20.2.2023
Απόφαση του Γενικού Δικαστηρίου της 14ης Δεκεμβρίου 2022 — Green Power Technologies κατά Επιτροπής (Υπόθεση T-753/20) (1) [Ρήτρα διαιτησίας – Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) – Σύμβαση επιδότησης – Επιλέξιμες δαπάνες – Έκθεση της OLAF με την οποία διαπιστώνεται ο μη επιλέξιμος χαρακτήρας ορισμένων δαπανών – Επιστροφή καταβληθέντων ποσών – Βάρος απόδειξης – Κανονισμός (ΕE, Ευρατόμ) 883/2013 – Υποχρέωση αιτιολογήσεως – Αδικαιολόγητος πλουτισμός – Προσφυγή ακυρώσεως – Έκθεση της OLAF – Πράξη μη δεκτική προσφυγής – Απαράδεκτο] (2023/C 63/44) Γλώσσα διαδικασίας: η ισπανική Διάδικοι Προσφεύγουσα-ενάγουσα: Green Power Technologies SL (Bollullos de la Mitación, Ισπανία) (εκπρόσωποι: A. León González και A. Martínez Solís, δικηγόροι) Καθής-εναγόμενη: Ευρωπαϊκή Επιτροπή (εκπρόσωποι: B. Araujo Arce και J. Estrada de Solà) Παρεμβαίνον υπέρ της καθής: Βασίλειο της Ισπανίας (εκπρόσωποι: L. Aguilera Ruiz και Á.
Ballesteros Panizo) Αντικείμενο Mε την προσφυγή-αγωγή της, η προσφεύγουσα-ενάγουσα ζητεί, αφενός, βάσει του άρθρου 263 ΣΛΕΕ, να ακυρωθεί η έκθεση της Ευρωπαϊκής Υπηρεσίας Καταπολέμησης της Απάτης (OLAF), της 9ης Ιουλίου 2018, με στοιχεία αναφοράς B.4(2017)4393 και, αφετέρου, βάσει του άρθρου 272 ΣΛΕΕ, να αναγνωρισθεί, πρώτον, ότι τα ποσά που προκατέβαλε η Ευρωπαϊκή Επιτροπή σε εκτέλεση της υπ’ αριθ.
2567509 σύμβασης επιδότησης, η οποία συνήφθη στο πλαίσιο του εβδόμου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης (2007-2013) με σκοπό τη χρηματοδότηση πλειόνων σχετικών έργων, μεταξύ των οποίων περιλαμβάνεται και το σχέδιο Powair που αφορά την ανάπτυξη «μπαταριών ψευδάργυρου-αέρα για το δίκτυο διανομής ηλεκτρικής ενέργειας», ποσά των οποίων η ανάκτηση ζητείται με την έκδοση του υπ’ αριθ.
3242010798 χρεωστικού σημειώματος, αντιστοιχούν σε επιλέξιμες δαπάνες και, δεύτερον, ότι δεν οφείλονται τα ζητούμενα από την Επιτροπή μέσω του υπ’ αριθ.
3242010800 χρεωστικού σημειώματος ποσά, τα οποία αφορούν συμβατικές κυρώσεις.
Διατακτικό Το Γενικό Δικαστήριο αποφασίζει: 1) Απορρίπτει την προσφυγή-αγωγή.
2) Η Green Power Technologies, SL φέρει τα δικαστικά έξοδά της καθώς και τα έξοδα στα οποία υποβλήθηκε η Ευρωπαϊκή Επιτροπή.
3) Το Βασίλειο της Ισπανίας φέρει τα δικαστικά έξοδά του.
(1)
EE C 53 της 15.2.2021.
Απόφαση του Γενικού Δικαστηρίου της 14ης Δεκεμβρίου 2022 — PKK κατά Συμβουλίου (Υπόθεση T-182/21) (1) [Κοινή εξωτερική πολιτική και πολιτική ασφάλειας – Περιοριστικά μέτρα κατά του PKK με σκοπό την καταπολέμηση της τρομοκρατίας – Δέσμευση κεφαλαίων – Κοινή θέση 2001/931/ΚΕΠΠΑ – Κανονισμός (ΕΚ) 2580/2001 – Δυνατότητα εφαρμογής στις περιπτώσεις ένοπλης σύγκρουσης – Τρομοκρατική ομάδα – Πραγματική βάση των αποφάσεων περί δέσμευσης κεφαλαίων – Απόφαση αρμόδιας αρχής – Αρχή τρίτου κράτους – Επανεξέταση – Υποχρέωση αιτιολόγησης – Αναλογικότητα – Δικαιώματα άμυνας – Δικαίωμα αποτελεσματικής δικαστικής προστασίας] (2023/C 63/45) Γλώσσα διαδικασίας: η αγγλική Διάδικοι Προσφεύγον: Kurdistan Workers’ Party (PKK) (εκπρόσωποι: A. van Eik και T. Buruma, δικηγόροι)